 መግለጺ ስእሊ, መምህር ገብረመስቀል ሃይሉ ብኻልእ ገጽ ዘመናዊ ፌደራላዊ ስርዓተ መንግስቲ ካብ 240 ዓመታት ዝሓልፍ ዕድመ ከም ዘይብሉን ኣስታት 40 ሚኢታዊት ህዝቢ ዓለም ዝሓዛ ካብ 28 ዘይበዝሓ ሃገራት ዓለም ከም ዝጥቀማሉ ዶር ሲሳይ መንግስቴ የረድእ ብዝተኽኣለ መጠን ከም ናይ መጀመርታ መመዘኒ ተገይሩ ዝውሰድ ኣብ ዝተጻሕፈ ሕገ መንግስቲ ተመስሪቱ ኣወዳድባን ናይ መንግስቲ ናይ ስልጣን ክፍፍልን እዩ ዝህልዎ ይብል ብተወሳኺ ኣብዚ ስርዓት ነናይ ባዕሎም ዝኾነ ስልጣንን ሓላፍነትን ዘለዎም ብውሑዱ ክልተ መንግስታት ከም ዘለዉ ዝገልጽ መምህር ገብረመስቀል ድማ ክልቲኦም መንግስታት ብሕገ መንግስቲ ስልጣን ዝረኽቡሉን እቲ ሓደ ካብቲ ካልእ ጸብለል ዘይብለሉ መስርሕ ዝፈጥር እዩ ይብል ስርዓታት ኣሃዳውን ፌደራሊዝምን ብመንጽር ዲሞክራሲ ብመሰረቱ ኣሃዳዊ ወይ ፌደራላዊ ስርዓት ብባዕሉ ከም ሕማቕ ጌርካ ክውሰድ ኣይከኣልን ዝብል መምህር ገብረመስቀል ሃይሉ እቲ ወሳኒ ነጥቢ ኣየናይ ስርዓተ መንግስቲ ነየነይቲ ሃገር ይምጥን ዝብል ከም ዝኾነ ይዛረብ ብኽልቲኡ ስርዓተ መንግስቲ ዲሞክራሲ ምህናጽ ዝኸኣሉ ሃገራት ከም ዘለዋ ዝጠቅስ እቲ ሙሁር ኣብ ከም ኢትዮጵያ ዝኣመሰላ ዝተፈላለየ መንነት ዘለዎም ህዝቢታ ዘለወን ሃገራት ግን ስርዓት ፌደራሊዝም ተመራጺ ዝኾነሉ ኩነታት ከምዘሎ ይገልጽ መንነታት ብስርዓት ደረጃ ሓለዋ ስለ ዝግበረሎም ስልጣን ስለ ዝወሃቦም ዓርሰ ምሕደራ ስለ ዘለዎምን ናይ ባዕሎም መንነት ተኸቢሩ ዝኸድሉ ኩነታት ስለ ዝህሉ ስርዓት ፌደራሊዝም ተመራጺ ይኸውን ኢሉ ብተመሳሳሊ ዶር ሲሳይ ከም እንግሊዝ ጃፓንን ጣልያንን ዝኣመሰላ ሃገራት ኣሃዳዊ ስርዓተ መንግስቲ መስሪተን ጽቡቕ ዝበሃል ስርዓት ዲሞክራሲ ከም ዝሃነጻን ብኣንጻሩ ከም ናይጄርያ ዝኣመሰላ ስርዓት ፌደራሊዝም ዝኽተላ ሃገራት ንነዊሕ እዋን ውልቀ መለኽቲ ዝመርሑወን ከም ዝነበራ ይሕብር ኣብ ዝሓለፉ 28 ዓመታት እውን ኢትዮጵያ ንሽሙ እዩ እምበር ናይ ፌደራል ስርዓት ዝተኸተለት ብተግባር ምልካዊ ስርዓት ከም ዝነበረ ምዝካር ንኽእል ኢና ይብል ኣብ ኢትዮጵያ ኣየናይ ስርዓት ይምረጽ? 